เรื่องร้องเรียน (ถนน) วันที่ 2022-10-15 13:44:39 — แขวงจตุจักร เขตจตุจักร กรุงเทพมหานคร
กทม บริหารตลาดจตุจักร โดยไม่ใส่ใจตลาด บอกตลาดเปิดทำการ ค้าขายถึง 24:00 แต่ให้รถเข้ามา 18:00-24:00น. คืออะไร กทม ทำแบบนี้ตลาดไม่มีวันสำเร็จ คนซวยไม่ใช่เจ้าหน้าที่หรือข้าราชการคนใด แต่เป็นพ่อค้าแม่ค้าและลูกค้าทั้งหมด คือตลาดที่ยังต้องเดินต่อไป ผู้บริหารเข้ามาแล้วก็ออกไป 

กทม ควรถามผู้บริโภค ลูกค้า ว่าเขาอยากเห็นตลาดเป็นอย่างไร คุณอ้างว่าจอดรถได้เพื่ออยากอำนวยความสะดวกให้แก่ลูกค้า คุณเคยถามลูกค้าสักครั้งไหม ว่าอำนวยความสะดวก หรือสร้างความไม่สะดวกกันแน่ ในเมื่อตลาดคนใช้บริการทีเป็นพัน เป็นหมื่น แต่ให้รถเข้ามาจอดได้แค่ร้อยคัน แต่ทำตลาดวุ่นวาย ตายไปหมด ขายของก็ไม่ได้ เพราะโดนรถบดบังทัศนียภาพร้านค้า ร้านเล็กนิดเดียวหน้ากว้าง 2 เมตร รถคันนึงก็ปิดทั้งร้านแล้ว

ช่วยบริหารแบบเบสิคๆก่อนก็ได้ค่ะ ให้ไฟมันสว่าง ให้ห้องน้ำมันสะอาดน้ำไม่ดันสู้กลับตอนเรากด ให้หลังคาไม่รั่ว ให้ไม่มีมลพิษควันรถยนต์ทุกๆวัน ปวดหัวค่ะ ขายก็ไม่ได้ ร้านโดนบัง ลูกค้าก็บ่น ทำไมของขายน้อย เคยมาเดินดึกๆของเต็มถนน น้อยสิคะ โดนรถบังขนาดนี้ พ่อค้าแม่ค้าก็ขายไม่ได้ เขาก็กลับกันค่ะ ลูกค้าก็ไม่มาเดิน

ไม่มีรถ = ตลาดเจริญแน่นอน เคยเป็นมาแล้ว ไม่ได้มโน ตอนรถไฟเดินถึงถึงห้าทุ่มแน่นๆ
มีรถ = อย่างที่ทำทุกวันนี้ ขนาดวันนี้คนเยอะมากกกก แต่พอรถเข้าปุ๊บ เหมือนไล่คน

ยกเลิกการจอดรถตอนเย็นเถอะค่ะ